Jens Lurås Oftebro

Jens Christian Lurås Oftebro (sündinud 21. juulil 2000) on Norra kahevõistleja.

2017. aasta juunioride maailmameistrivõistlustel võistles ta kolmel alal, saavutades individuaalselt 17. ja võistkondlikus arvestuses 6. koha. 2018. aasta juunioride maailmameistrivõistlustel saavutas ta 5 kilomeetris 10. koha ja võitis teatevõistluses pronksmedali.

Ta tegi kontinentaalkarika debüüdi 2017. aasta jaanuaris Høydalsmos ja saavutas oma esimese poodiumikoha 2018. aasta jaanuaris Renas.   2019. aastal võitis ta Klingenthalis kaks osavõistlust. Maailmakarika debüüdi tegi ta 2018. aasta märtsis Holmenkollenis, lõpetades  27. kohal.

2019. aasta juunioride MM-il võitis ta lisaks võistkondlikule hõbemedalile individuaalselt sprindis pronksmedali. Seejärel saavutas ta 2018. - 2019. hooaja lõpetuseks Holmenkollenis maailmakarikaetapil kuuenda koha.

2019.-2020. hooaega alustab ta kolme kolmanda kohaga Rukal, ja tuleb Ruka minituuril võistlustel teiseks, mille võidab tema kaasmaalane Jarl Magnus Riiber. Sellel talvel oli ta veel kolmel korral poodiumil, üldarvestuses on ta hooaja lõpus neljandal kohal.

2020-2021. hooaja esimesel MK-etapil Rukal võitis ta 29. novembril kolmanda võistluse ja sai seega karjääri esimese võidu.

Ta kuulub spordiklubisse IL Jardar1. Ta on Einar Lurås Oftebro noorem vend.

Saavutused

Maailma karikavõistlustel 
Jens Lurås Oftebro on osalenud 80 maailma karika etapil (seisuga 10. aprill 2023) ja jõudnud poodiumile 24 korral, millest 4 korral kõige kõrgemale astmele.

Maailma karikavõistluste etappide võidud

Välislingid 
 Jens Lurås Oftebro FIS-i lehel

Norra kahevõistlejad
Sündinud 2000